හිරුගේ රහස් අනාවරණය කර ගැනීමේ අරමුණින් හිරු ස්පර්ශ කිරීමට යැවෙන නාසා යානය නම් කර ඇත්තේ ‘පාකර් සූර්ය ගවේෂණ යානය’ යන නමිනි. මීට පෙර, මෙවැනි ගවේෂණ යානයක් යොදා ගෙන හිරු ගවේෂණයක් සිදු කර නැත. මෙම රොබෝ ගවේෂණ යානයට පැයට කිලෝ මීටර් 6,92,000කින් අභ්‍යවකාශය හරහා ගමන් කළ හැකි යැයි පැවැසෙයි. යානය හිරුගේ ජීවය පිළිබඳ ඉතා වැදගත් කරුණු කාරණා රැසක් අනාවරණය කර ගැනීමට සූදානම් වෙයි. එපමණක් නොව, හිරුද තරුවක් වන හෙයින්, තරුවක ජීවිතය කෙසේ දැයි වටහා ගැනීමද පාකර් සූර්ය ගවේෂණ යානය විද්‍යාඥයන්ට උදව් වනු ඇත. මේරිලන්ඩ්හි, ග්‍රීන්බෙල්ට්හි පිහිටා ඇති නාසා ආයතනයේ ගොඩාඩ් අභ්‍යවකාශ පියසැරි අංශය මේ වනවිට පාකර් සූර්ය ගවේෂණ යානය අත්හදා බැලීම්වලට ලක්කරමින් සිටින බව වාර්තා වේ. ගොඩාඩ් අභ්‍යවකාශ පියසැරි අංශයේ මීටර් 12ක් උස විශේෂ කුටියකි. මෙම කුටිය ඇතුළත අභ්‍යවකාශය මෙන් රික්තකයකි. හිරුගේ අධික තාපය මෙම කුටිය තුළ නිර්මාණය කිරීමට විද්‍යාඥයන්ට හැකි වෙයි. එපමණක් නොව, අභ්‍යවකාශයේ ඇති දැඩි සීතල ද මෙම කුටිය තුළ කෘත්‍රිමව නිර්මාණය කෙරේ.
මෙම රොබෝ ගවේෂණ යානයට කොපමණ වේගයකින් අභ්‍යවකාශය හරහා ගමන් කළ හැකිද?
පැයට කිලෝ මීටර් 6,92,000කින්